ศูนย์อำนวยการป้องกันและปราบปรามยาเสพติดจังหวัด จัดกิจกรรม “วิ่งเพื่อพ่อ ต่อต้านยาเสพติด” RUN FOR DA
วันที่ (25 มิ.ย.60) ที่ลานวัฒนธรรมศิริจิตอุทยาน ริมแม่น้ำปิง อำเภอเมืองกำแพงเพชร นายธานี ธัญญาโภชน์ ผู้ว่าราชการจังหวัดกำแพงเพชร เป็นประธานในการจัดงานวันต่อต้านยาเสพติดโลก ประจำปี 2560 โดยมีหัวหน้าส่วนราชการและประชาชน รวมถึงนักวิ่งมืออาชีพและมือสมัครเล่นในจังหวัดกำแพงเพชร เข้าร่วมกิจกรรมเป็นจำนวนมาก 
จังหวัดกำแพงเพชร โดยศูนย์อำนวยการป้องกันและปราบปรามยาเสพติดจังหวัดกำแพงเพชร จัดกิจกรรม “วิ่งเพื่อพ่อ ต่อต้านยาเสพติด” RUN FOR DAD จังหวัดกำแพงเพชร ประจำปี 2560 ซึ่งจัดขึ้นในวันที่ 25 มิถุนายน 2560 การวิ่งแบ่งออกเป็นสองประเภท ได้แก่ มินิฮาล์ฟมาราธอน และ FUN RUN เนื่องในวันต่อต้านยาเสพติดโลก (26 มิถุนายน) ภายใต้กรอบแนวคิด “ทำความดีเพื่อพ่อ สานต่อปณิธาน ต่อต้านยาเสพติด” เพื่อให้กลุ่มเป้าหมายประชาชน ได้ร่วมแสดงพลังทำความดีถวายแด่พระบาทสมเด็จพระเจ้าอยู่หัว รัชกาลที่ 9 และร่วมสานต่อพระราชปณิธานในการแก้ไขปัญหายาเสพติด โดยจัดพิธีปล่อยตัวนักกีฬาที่หน้าลานอนุรักษ์วัฒนธรรมไทย สิริจิตอุทยาน ตำบลในเมือง อำเภอเมืองกำแพงเพชร ประเภท มินิฮาล์ฟมาราธอน จะวิ่งระยะทาง (10.5 กม.) และ FUN RUN หรือ เดิน – วิ่ง ระยะทาง (5 กม.) โดยเส้นทางการวิ่งจะผ่านสถานที่สำคัญของจังหวัดกำแพงเพชร ได้แก่ ศาลหลักเมือง อุทยานประวัติศาสตร์ พิพิธภัณฑสถานจังหวัด ศาลากลางจังหวัด (หลังเก่า) ฯลฯ สำหรับถ้วยรางวัลจะมอบให้กับ ผู้ชนะการแข่งขัน ทุกกลุ่มอายุ ลำดับที่ 1 – 5 ของมินิฮาล์ฟมาราธอน และลำดับที่ 1 – 3 ของ FUN RUN และจะมอบเหรียญที่ระลึกการจัดการแข่งขันให้แก่ผู้เข้าเส้นชัย จำนวน 100 คนแรก ของทุกกลุ่มอายุ